Nebijom jūsų, šikniai. Nebijom jūsų.
Pamatysit, kas bus. Aš jums parodysiu.
- Nieko jūs nepadarysit. - Pamatysit.
Mes pasiruošę. AFC čempionato rungtynės.
Dabar kelias į Supertaurę eina per „Heinz Field“ stadioną.
„Patriots“ teko daug padaryti šiame sezone,
kad galėtų žaisti dėl patekimo į Supertaurę,
ir tai reiškia vieną iš dviejų –
arba „Patriots“ yra labai gera futbolo komanda, arba jiems
tiesiog pasisekė išsilaikyti ilgiau.
Šiandien „Patriots“ grėsmingai priešinsis,
ir visi, kurie matė Tomo Breidžio pasirodymą sniege praėjusį savaitgalį,
supranta, kad Naujosios Anglijos įžaidėjas stiprus.
O, varge.
Jį parvertė.
„Patriots“ įžaidėjas – ant žemės, jis patyrė traumą.
Smūgis žemiau kelių.
O, varge.
Tose rungtynėse gavau smūgį į tą pačią koją trečią kartą.
Skaudėjo, bet...
Galvojau: „O, ne. Aš noriu žaisti.“
Bet tą akimirką treneris nusprendė: „Žinot, ką? Išleiskime Dru.“
Ir aikštėje pasirodo Dru Bledsas.
Dru Bledsas, kuris paliko komandą antrą savaitę dėl krūtinės traumos.
Ir jį pakeitė Breidis.
Kai išėjau į aikštę, visi staiga nutilo.
Žinoma, visas pasaulis galvojo:
„Šis vyrukas jau labai ilgai nežaidė.“
Suprantat? „Viskas. Žaidimas baigtas.“
Koks Dru Bledso metimas.
Bet atidaviau visas jėgas,
Nes Supertaurė buvo jau čia pat.
Nueiti tiek toli ir tuomet iškristi...
Negalėjau leisti, kad tai nutiktų.
Vėl metimas. Pažiūri, meta, laisvas!
Įvartis!
Dru Bledso įvartis!
Naujosios Anglijos „Patriots“ atvyko į Pitsburgą ir padarė neįtikėtiną dalyką.
Jie įveikė „Steelers“ rezultatu 24:17.
Vaje!
Negaliu patikėti, bičiuli.
Kokia istorija. Dru Bledsas pakeitė traumuotą Tomą Breidį.
Ir puikiai sužaidžia.
- Užplūdo emocijos? - Labai sunkūs metai. Ir...
Didžiuojuosi, kad patekome.
Mes nustebinome pasaulį!
Visi, kurie netikėjot, žinokit –
mes keliaujam į Burbono gatvę.
Taip, į Burbono gatvę.
- Į Supertaurę! - Į Naująjį Orleaną!
Naujosios Anglijos „Patriots“ švenčia.
Jie keliauja į Supertaurę Naujajame Orleane.
Šalia manęs – Robertas Kraftas, „Patriots“ savininkas ir pirmininkas.
Noriu padėkoti treneriui Beličikui ir jo žmonėms,
ir visiems mūsų žaidėjams, kuriems komanda buvo svarbiausia.
Kai įteikė taurę,
staiga supratau: „Jergutėliau!
Mes patekome į Supertaurę.“
Šauniesiems sirgaliams,
kurie palaikė mus per sniegą, per lietų, šviečiant saulei,
sakome jums „ačiū“.
Nuostabu, kad patekome į svarbiausią etapą šioje šalyje.
Supratau, kaip jautėsi sirgaliai, nes buvau vienas iš jų.
Svajojau, kad pateksime į Supertaurę,
kai dar nebuvau įsigijęs komandos.
1971 m., kai Foksbore buvo pastatytas naujas stadionas,
nusprendžiau įsigyti sezono abonementą.
Visuomet žavėjausi futbolu.
Fizinės savybės, komandinis darbas...
Norėjau tuo pasidalinti su savo vaikais.
Pamenu,
tėtis turėjo lagaminus su spynelėmis abiejose pusėse.
Vaikystėje atrodė, kad visos pasaulio paslaptys
buvo tame lagamine. Ir jis jį atidarė,
o ten buvo tos juostelės
su senuoju „Patriots“ logotipu, ir mano tėtis pasakė:
„Matai? Tai – abonementiniai bilietai į „Patriots“ rungtynes.“
Komanda suvienijo mūsų šeimą,
tačiau sirgti už komandą tuomet buvo sunku.
Visiškai laisvas užbaigia ataką.
Kas negerai? Kol kas beveik viskas.
Kai mačiau, kokias kvailystes jie išdarinėjo,
pagalvojau, ką daryčiau, jei būčiau komandos savininkas.
Ar tai buvo nereali svajonė? Daugelis sakytų, jog taip.
Perduokit, kad skambino Robertas.
Buvau savarankiškas verslininkas,
turintis popieriaus kompaniją.
Neturėjau kalno pinigų banko sąskaitoje.
Žinojau, kad turiu surasti būdą įgauti finansinės įtakos,
ir supratau, kad tą padaryti reikia per seną Foksboro stadioną.
Stadionas buvo tikrai pasenęs.
Daug žmonių galvojo, kad jis nieko nevertas.
Bet aš supratau, kad pagrindinės pajamos už rungtynes
ateidavo iš stovėjimo aikštelės ir stadiono.
Per kitą dešimtmetį
aš ėjau link to, kad įsigyčiau stadioną
ir žemę, kurioje jis stovėjo,
ir ji nebuvo brangi.
Niekas nesuprato, kokia ji svarbi.
Buvo gal 20 pirkėjų, norėjusių įsigyti komandą,
bet kai jie sužinodavo, kad aš valdysiu įplaukas, pasitraukdavo.
1994 M. SAUSIS
...puikų darbą.
Spaudos konferencijoje Džeimsas Ortveinas paskelbė,
jog parduoda komandą vietiniam pirkėjui Robertui Kraftui.
Mano tikslas – padėti atgabenti čempionatą į Naująją Angliją.
Padarėme tą ne dėl to, kad kitos komandos valytųsi į mus kojas.
Mums patinka laimėti.
Ketiname glaudžiai dirbti su treneriu Parselsu
ir turėti ypatingą komandą.
BILAS PARSELSAS VYR. TRENERIS
Palaikiau Kraftą, nes tuo metu komandoje buvo
šiokia tokia netvarka.
Ankstesni savininkai nenorėjo daug mokėti geriems žaidėjams.
Tad atėjus Kraftui tikėjausi,
kad jis labiau prisidės.
Kai kurie žmonės taip įsitikinę, kad naujasis savininkas
Robertas Kraftas norės laimėti, jog yra nusiteikę laukti
visą naktį, kad įsigytų vietas.
Pagaliau turime atsidavusi trenerį, atsidavusį savininką,
ir jie nepagailės pinigų, kad turėtume laimėtoją.
Turėti trenerį, dukart laimėjusį Supertaurę su skirtingomis
komandomis ir savininką, kuris iškart ėmėsi vadovauti,
ne milijardierių, nusipirkusį komandą kaip žaisliuką...
1994 M. IŠAUŠO NAUJA ERA
...visi džiūgavo: „Gerai, gal dabar viskas pasikeis.“
Bledsas.
Būm. Įvartis.
Tarsi pergalės cigarą,
Kraftas užsivelka švarką.
Pirmaisiais Krafto metais, komanda patobulėjo,
ir nedaug trūko, kad būtų nutikęs ypatingas dalykas.
1997 M. SAUSIS
Pristatau Amerikos Futbolo Konferencijos čempionus –
N. Anglijos „Patriots“!
1997 metais komanda pateko į Supertaurę.
Labai džiūgavome dėl ateities.
PARVEŽKIT JĄ NAMO, PATRIOTAI!
Bet tuo pačiu metu
buvo aišku, kad Bilui Parselsui kažkas negerai.
Tunas! Tunas!
Pagaliau mums ėmė sektis,
bet jaučiau, kad Kraftas netiki, kad vieni ar kiti dalykai
geriausiai pasitarnaus komandai.
Kraftas neturėjo gilių žinių futbole,
ir dėl savo per mažos patirties, jis perdavė naujokų šaukimus
kitam žmogui.
Jaučiau, kad sprendimus priima
nekompetentingi žmonės, žiūrėdami organizacinės naudos.
Ir man tai nepatiko.
Supratau, kad negrįšiu į „Patriots“.
Prieš pusvalandį „Patriots“
susitiko su žurnalistais, visi laukia, ką pasakys Parselsas,
nes netyla gandai, jog sekmadienį bus paskutinės jo, kaip N. Anglijos
„Patriots“ vyr. trenerio, rungtynės.
Šiandien visi kalba, kad Bilas Parselsas išeina.
Ar pakomentuosite?
Mums, žaidėjams, tai liūdna žinia.
Buvome silpniausia komanda, ir patekome į Supertaurę,
tai buvo didžiulis pasiekimas.
Nesvarbu, kad tai įvyko Supertaurės savaitę.
Svarbu, ar Parselsas prisijungs prie „Jets“.
Turi jis Supertaurės magiją ar ne, jis keliaus į Niujorką, tiesa?
Neįsivaizduoju scenarijaus, kad kitais metais „Jets“ būtų be jo.
Bobo Krafto ir Bilo Parselso santuoka nenusisekė.
Net jei abu laikys apkabinę Vinso Lombardžio taurę
sekmadienio vakare, pirmadienio ryte
vienas kito neapkabins.
Pasitikite AFC čempionus – Naujosios Anglijos „Patriots“.
Kai tavo komanda patenka į Supertaurę, visą energiją sukoncentruoji taip,
jog darytum viską, kad komanda laimėtų.
To Supertaurėje nebuvo.
Visas dėmesys nukrypo į Bilo ir „Jets“ viliones.
Favras atsitraukia pirmajam metimui.
Tolimas metimas. Turi laisvą žmogų.
Įvartis, Grin Bėjus.
Galutinis rezultatas – Grin Bėjaus „Packers“ – 35,
Naujosios Anglijos „Patriots“ – 21.
Neatrodė, kad treneriui Parselsui svarbiausia būtų komanda.
Jis priimdavo sprendimus, naudingiausius Bilui Parselsui,
o ne Naujosios Anglijos „Patriots“.
Pažadėjau sau, jog ateityje
rinksiuosi tokį trenerį, kuriam svarbiausia bus komanda.
PO 5 METŲ 2002 M. SAUSIO 28 D.
Tiesiogiai iš Naujojo Orleano 36-osios Supertaurės.
Prieš 5 metus,
pirmoji „Patriots“ savininko Bobo Krafto kelionė į Supertaurę buvo įsimintina,
tačiau nemaloni.
Jaučiuosi labai laimingas, kad mūsų šeima grįžo į Supertaurę.
Mes susikaupsime ir, tikėkimės, padarysime viską, ką galime,
kad visi veiktume išvien
ir parvežtume čempionatą Naujosios Anglijos sirgaliams.
Žinau, kad savo srities profesionalų nėra daug,
o Bilas Beličikas visuomet darė tai, kas geriausia komandai.
N. Anglijos „Patriots“,
kurie, visų akimis, geriausiu atveju yra vidutiniokai, atvyko čia.
Sent Luiso „Rams“ ruošiasi kovai su „Patriots“,
tikėdamiesi iškovoti Vinco Lombardžio taurę.
Bilai, visus metus
komanda stengėsi susikaupti.
Ar šią savaitę pajautėte sąmoningumą?
Tikrai jaučiamas sąmoningumas
ar didesnis nei įprasta susikaupimas.
Ir, manau, metai buvo geri.
Tačiau, be abejo,
tai yra ypatinga savaitė ir ypatingos rungtynės,
ir visi supranta, kas pastatyta ant kortos.
Supertaurės savaitę,
pamenu, atėjau, ir Bilas kreipėsi į komandą...
Ateikite.
Jis pasakė: „Žinot, ką? Esame kartu.
Jei sugebėsite išsižadėti savo asmeninių tikslų dėl komandos...
jei padarysite savo darbą...
mes laimėsime. Mes juos įveiksime.“
Vakar vakare „Patriots“ apsistojo viešbutyje Naujojo Orleano pakraštyje,
kuo toliau nuo Prancūzų kvartalo,
kad viskas būtų kuo įprasčiau.
Gražu. Baseinas.
Susirinkome viešbučio vestibiulyje.
Žaidėjams pabrėžiau, kad mūsų laukia daug darbo.
Kad reikia, jog viskas būtų gerai. Jei kils kokių bėdų,
kad jie man pasakytų.
Lojeris atėjo ir ėmė skųstis kambariu.
Šūdas.
LOJERIS MILOJUS GYNĖJAS
Taip, mes susirinkome viešbutyje,
mano kambarys buvo toks mažas, jog ten reikėjo tiekti deguonį.
Pažvelkit, koks kambarys. Jūs juokaujat?
Žaidėjai mėgsta gerus kambarius.
Ne prastus vienviečius.
Nesinori miegoti mažytėje dvigulėje lovoje,
iš kurios tau iškrenta rankos ir kyšo kojos.
Man tai rūpėjo mažiausiai, ir aš tik pasakiau:
„Lojeri, klausyk, gali pasiimti vyr. trenerio kambarį.
Man vienodai. Ir jei jis tau nepatiks,
daugiau nieko negaliu padaryti. Taigi.“
Rūbinėlė?
Vaje.
- Taip. - Jūs rimtai?
Ir kitą savaitės dalį
jis kartojo: „Lojeri, ar viskas gerai? Ar gražus vaizdas pro langą?
Geras kambarys? Užtenka vietos?“
Tai buvo savaitės juokelis.
Manau, treneris taip dar kartą pabrėžė, kad svarbiausia – komanda.
Ir tai sukūrė erdvę ateinantiems dalykams.
Rodos, Supertaurėje laukia Dovydo kova prieš Galijotą.
Naujosios Anglijos „Patriots“, autsaideriai su 14 taškų,
įsivaizduoja, jog gali įveikti nuožmųjį drakoną – „Rams“ komandą.
Žiūrėjau, kaip „Rams“ žaidė iki 36-osios Supertaurės –
jie turėjo labai stiprią puolimo liniją, geriausius lygos žaidėjus.
Ne „Ringling Brothers“ – geriausią šou rengia „Rams“.
Jų komanda
buvo suformuota, jie buvo greiti ir energingi.
Ir įvartis!
„Rams“ laukia
savo valandos – jie yra geriausiai puolantys
ir treti geriausiai besiginantys.
Jie laimėjo 8 rungtynes iš eilės ir yra neabejotini favoritai.
Vornerio perdavimas dešinėn, ten – Maršalas, įvartis...
Nėra žmogaus, kuris sakytų, kad Naujoji Anglija
- gali laimėti. - Ne.
Visi svarsto, keliais taškais „Rams“ laimės.
- Bet tai nuostabu. - Viskas aišku, nuobodu, padaryta.
Ties 20, 10, 5. Įvartis, Maršalas Folkas.
Be svarstymų, ar tai lygiavertė kova,
jau keturias dienas netyla kalbos apie Breidį ir Bledsą.
- Gana! - Maiklai, žinau, nemėgsti tos temos.
Bet visi apie tai kalba.
Šios rungtynės nebus įdomios,
tad belieka rašyti tik apie Breidį ir Bledsą.
Pastarosiomis dienomis
buvo prirašyta daug mėšlo apie Breidžio ir Bledso dvikovą.
Ir mes neprisidėsime prie tos kontraversiškos istorijos.
Tačiau reikia pasakyti, kad Bledsas numeta kamuolį
tikrai labai toli...
Manau, kad traumuota Breidžio kulkšnis gali kelti bėdų.
Ir man taip buvo.
Bet šiandien nesileiskime į diskusijas.
- Atėjome su taika. - Atėjome su taika.
Po treniruotės Bilui Beličikui teks priimti sprendimą
dėl Naujojo Orleano:
kas sekmadienį žais kaip startinis įžaidėjas?
Tas, kuris pradėjo „Patriots“ 12-os pergalių seriją,
ar tas, kuris nusibraukė 17 savaičių dulkes
ir praėjusį savaitgalį Pitsburge išgelbėjo komandos sezoną?
Po treniruotės mane pakvietė į Beličiko viešbučio kambarį.
Jis atsisėdo ir pasakė: „Tomio koja atrodo gerai.
Nusprendėme, kad žais tik vienas įžaidėjas,
ir šią savaitę žaisime su Tomu.“
DRU BLEDSAS ĮŽAIDĖJAS
O, varge. Tai buvo... karti piliulė.
Teko nuryti labai karčią piliulę.
Žinot, manau, kad Dru norėjo žaisti.
Ir tokia situacija veteranui yra sunki.
Kaip reagavot į tokį sprendimą?
Žinoma, labai nusivyliau.
Bet žvelgdamas į praeitį, džiaugiuosi visais trenerio Beličiko sprendimais.
Kaip jis vadovavo ir...
Džiaugiuosi, kad jis taip pasirinko.
Taip buvo visus metus, aš...
darysiu viską, ką galiu, kad jis gerai sužaistų.
Ir...
Dru būtų galėjęs sugadinti daug dalykų.
Kad ir kaip nusivylęs buvo Dru, jis vis tiek labai palaikė Tomą.
Man tą matyti buvo labai svarbu.
Tas Beličiko matymas, kad reikia dirbti savo darbą ir pirmenybę teikti komandai...
Dru tą ir darė.
100 mln. dol. vertės įžaidėjas daro tai, kas geriausia komandai.
Manau būtent tada prasidėjo „Patriots“ kelias“.
36-OJI SUPERTAURĖ 2002 M. VASARIO 3 D.
Labas vakaras, ponios ir ponai,
sveiki atvykę į 36-ąją Supertaurę.
„PATRIOTS“ PRIEŠ SENT LUISO „RAMS“
Pasitikime NFC čempionus – Sent Luiso „Rams“ komandą.
Kai esi jaunas futbolo žaidėjas,
svajoji, kad tave pristatys Supertaurėje.
Iš San Diego,
28 numeris Maršalas Folkas.
Išgirsti savo vardą, savo numerį, savo poziciją,
ir išbėgi viso pasaulio akyse.
88-as numeris Toris Holtas.
Čia ir dabar. Šiandien!
- Viskas. Šiandien. - Šiandien!
Iš esmės žaidėjui tai yra viršūnė.
Naujosios Anglijos „Patriots“ nariai jau koridoriuje,
laukia, kad juos pristatytų.
Ateikite čia.
Kaip tą darysime?
Klausinėjome: „Kaip prisistatysime?“
Ir išgirdau, kaip kažkas gale sušuko: „Išeisime kaip komanda!“
Visi kartu.
Kaip ir patekome čia. Patekome, nes esame komanda.
Mes sukrėsime pasaulį.
Ponios ir ponai, jie pageidavo, kad būtų pristatyti kaip komanda –
Amerikos futbolo konferencijos čempionai –
Naujosios Anglijos „Patriots“.
Žiūrėdamas galvojau:
„Po galais! Štai jie. Mano komanda.“
„Sutikite...“ Net dabar bėgioja šiurpuliukai.
„...N. Anglijos „Patriots“.
AFK ČEMPIONAI NAUJOSIOS ANGLIJOS „PATRIOTS“
Taip!
Raudona, balta ir mėlyna. Tai buvo Amerika.
Gentainiai... padėti į šoną.
Buvome kaip vienas.
„TEGUL SKAMBA LAISVĖ“ BARIS MANILOVAS
Supratome, kad esame Amerikos komanda – spalvos, ir pan.
Jaučiau, kad turime tą padaryti dėl rugsėjo 11 d. ir to, ką šalis patyrė.
Mūsų supratimu, buvome kaip vienas. Visi kartu.
Pirmyn!
Nežinojau, ką tai reiškė Amerikai.
Tik stovėdamas šone pažvelgiau ir visur mačiau raudoną, baltą ir mėlyną,
„Patriots“ sirgalius, ir pagalvojau:
„Dėl Dievo meilės.“
Amerika mėgsta autsaiderius. Ir aš suprantu.
Bet jei ką, mane tai labai sunervino.
Ir kas bebūtų, sutriuškinsim juos.
Adamas Vinatieris pradės rungtynes Naujajame Orleane.
Jis išspiria kamuolį, ir 36-oji Supertaurė prasideda.
Merfis išbėga iš krūvos.
Pažiūrėkime, kaip jam seksis.
Tai – geriausias pasirodymas,
ne tik geriausias puolimas futbole, bet galbūt visų geriausias.
- Pavarykit, „Rams“! Nagi! - Pavarykit!
Jie buvo labiau patyrę,
bet nelaikėme jų kieta komanda.
Galvojau: „Žinot, ką? Nusibodo girdėti apie greitai bėgiojančią komandą.
Nusibodo klausytis, kokie jie greit ir sportiški.
Tai – futbolas. Mes išspardysim jums užpakalius.“
Štai taip. Parodėm jiems, bliamba!
Žinojome, kad turime pakeisti stilių.
Turime nevengti kontakto, žaisti kietai, bjauriai.
Tų vaikinų tamsioje gatvėje geriau nesutikti.
Kurtas Vorneris. Visi prie jo šiandien kimba.
Bilas Beličikas pasakė man: „Šias rungtynes galime laimėti
tik jei būsime fiziškai galingesni.
Tad turime surasti būdų pelnyti įvarčius ne tik per puolėjus.“
Vorneris grįžta mesti, ataka.
Perdavimą perima!
Tajus Lo! 30, 25, 20, 15!
Įvartis!
Tajus Lo paima ir nuneša į namus.
Ir „Patriots“ – priekyje.
Nemeluosiu.
Tai buvo vienas lengviausiai perimtų kamuolių mano gyvenime.
Paprastai tokius perėmimus pametame,
nes atrodo: „Ką čia išdarinėji? Tu ne...“
„Taip... Ką čia kalbi, Kurtai? Žinau, kad nemesi.“
Tose rungtynėse kažkas nutiko, ir Bilas puikiai pasirodė.
Pasak žaidėjų, jis pasakė: „Paklausykit, paimkit tuos puolėjus,
laikykit už marškinėlių, nepaleiskit.
Teisėjai nieko nesakys, negadins Supertaurės.
Jie to nedarys. O jei ims švilpti,
tuomet liaukitės.
Kuriam laikui. Paskui vėl laikykit.“
Taigi jie tą ir darė.
Niekad nieko dėl to nesakiau.
Žinot, kodėl? Jie nuolat...
Taip, virkauja ir panašiai.
Bet tai – faktas.
Ir jei gali išsisukti, išsisuk.
Ir jis išsisuko.
Breidis atsitraukia, apsižvalgo, meta į dešinę.
Įvartis, Deividas Patenas!
Aštuonių jardų Tomo Breidžio perdavimas, atnešęs įvartį.
Kas galėjo tikėtis neįtikėtino puolimo,
o ypač iš Naujosios Anglijos „Patriots“.
Pusė Supertaurės jau praėjo, rezultatas – 14:3.
„RAMS“ TYLI
Kai komandos bėgo iš aikštės, mano tėtis pažvelgė į mane ir pasakė...
14:3?
R. KRAFTAS SAVININKAS
Ką reikės pasakyti, jei laimėsime?
Džonatanas pradėjo kažką rašytis.
Pasijutau šiek tiek kaltas.
Ar prietaringas.
Per anksti patikėjus pergale, nieko gero neišeina.
Buvo sunku atkovoti pozicijas.
Jei kas tą padarys, tai bus tokia komanda kaip „Rams“.
Pirmyn, „Rams“!
Taip, pirmoje pusėje Beličikas paruošė staigmenų.
Bet man nesvarbu. Mes išeisim ir įveiksim jus.
Pirmyn. Pavarykim.
Vorneris atšoka atgal, meta. Bėga per aikštę. Jį pagauna Folkas.
Tarp dešimties ir aštuonių jardų linijos. Bet jis ten sustojo.
Taigi, „Rams“ įgyja pagreitį.
Užklupsime jus iš pasalų. Štai ką norime padaryti,
užklupti netikėtai.
Antra ir įvartis.
Įžaidėjas prasprūsta. Įvartis, Kurtas Vorneris.
Pateko į įvarčių zoną, nepaliestas.
Vaje, nebuvo sunku, ką?
Ir „Patriots“ pranašumas sumažėja iki vieno įvarčio.
50 minučių nepelnėme nė vieno įvarčio.
Ir tuomet per paskutines 10 min. prasidėjo pragaras.
„Rams“ puolimas atsigavo ketvirtajame kėlinyje.
Dėk jam į subinę!
Mes jiems nieko neleisim. Pirmyn.
Kontakto.
- Nieko neleisim. - Ne.
Reikia bėgti. Pirmyn!
Atgal Vorneriui. Meta į kairę. Laisvas žmogus ties dešimt.
Ties penkta, pabėga, yra. Įvartis, Sent Luisas.
„Rams“ sugrįžo.
Skaudus ketvirtasis kėlinys „Patriots“.
Lygu, 17:17, Liko minutė ir 30 sek.
Reikia tempti laiką. Reikia pratęsimo.
Nereikia nieko daryti.
Kad neprisižaistum.
Galėjome tik gintis, kad pasiektume pratęsimą.
Bet tuomet ausinėse išgirdau Bilo balsą: „Gerai, Erni, ką nori padaryti?“
Ir aš atsakiau: „Bilai, mes jau nebeturim parako.
Jei jiems atiteks kamuolys, nesu tikras, kad juos sustabdysim.“
Nes arba pavyks, arba mirsi.
Turime pamėginti suteikti Adamui Vinatieriui
galimybę laimėti rungtynių laiku.
Priėjau prie trenerio Beličiko, o jis sako: „Žaisim.“
Ir pridūrė: „Tik pasirūpink kamuoliu.“
Dru stovėjo netoli manęs,
jis paėjo į priekį ir pasakė: „Velniop“.
Pamenu, kažkas pasakė Tomui:
„Būk atsargus.“
Na, „Ne, esam šių rungtynių autsaideriai.
Niekas nesitikėjo, kad pateksime. Niekas nesitikėjo.“
Velniop, padarom.
Breidis pasiruošęs.
Nepritariu tam, ką ketina daryti „Patriots“.
Atsitraukę prie savo 20, minutės pertaukėlių jie nebeturi.
Aš siekčiau pratęsimo.
Visi galvojo: „O, šūdas.
Netikėjo: „Atliksim metimą?“
Tais metais mano pasitikėjimas svyravo.
Nežinojau, ką galiu padaryti.
Tačiau žinojau, kad mano komandos draugai manimi pasitiki.
Žinojau, kad turiu eiti ir mesti.
Breidis stebi. Sujudimas.
Jis išsivaduoja, meta į vidurį.
Pagauna už 21 jardo linijos.
Liko 1 min. 9 sek.
Jie turi paskubėti.
Breidis meta.
Į kairę J. R. Redmondui.
30, 35, 40, krenta.
Netrukus baigsis vienos gražiausių Supertaurės rungtynių.
Breidis meta tiesiogiai.
Meta į priekį, pagauna!
Trojus Braunas ties 40.
Kairėje 37 jardų linijos pusėje. Užribis.
Dabar man patinka, ką daro „Patriots“.
Taigi, žiūrime į aikštę.
Beveik nerealu.
Breidis. Perduoda Viginsui.
Ties 30, tikrai gali pataikyti į vartus.
Galėtų mesti į žemę ir sustabdyti laiką.
Tą ir padarys.
7 sek.
Vinatieris gali įmesti įvartį.
Pamenu, kaip sėdėdavau tribūnose
ir svajodavau, kad laimime Supertaurę.
Tai mums visiems buvo labai svarbu.
Pirmyn!
Ir pagaliau tiek nedaug trūko.
Ką gi, liko 7 sek.,
Adamas Vinatieris pamėgins pataikyti į vartus iš 47 jardų.
Laukėme 42-ejus metus.
Viskas spręsis dabar.
Kamuolys ore. Ir...
...pataiko! Pataiko!
Adamas Vinatieris pataiko į vartus iš 48 jardų, viskas!
„Patriots“ tampa Supertaurės čempionais!
„Patriots“ – Supertaurės čempionai!
Geriausia komanda Nacionalinėje Futbolo Lygoje.
Adamas Vinatieris, iš 48 jardų.
Vaje!
Kokia rungtynių pabaiga!
Kokia Supertaurės pabaiga!
Vaje.
„RAMS“ 17 „PATRIOTS“ 20
Turėčiau kalbėti tik su tavimi. Visi mumis abejojo.
Pergalė, ką?
Naujosios Anglijos sirgaliai laukė šios dienos 42-ejus metus.
Dvasingumas, tikėjimas ir demokratija yra mūsų šalies kertiniai akmenys.
Mes visi esame patriotai.
Ir šįvakar „Patriots“ tapo pasaulio čempionais.
...tą akimirką, kai perdavei kamuolį,
ir jauti, kad gali pataikyti į vartus?
Šaunuolis 12-tas.
- Vaje. Tu geriausias. - Tu geriausias.
Tomas Breidis ir Dru Bledsas drauge.
Ir kaip, Tomai Breidi? Koks jausmas?
- Neįtikėtinas. - Ant scenos.
Ir kaip?
Ir kaip? Ir kaip!
Tai buvo mano gyvenimo svajonė
Tai buvo... tai buvo...
Buvo nuostabu, bliamba.
Po to pasijaučiau pavargęs.
Viskas!
Nėjau švęsti su komanda.
P-A-T-S! „Pats“! „Pats“!
Kitą dieną, pamenu, įlipau į automobilį, ir treneris Beličikas...
Jis įlipo ir prastai atrodė po šventimo.
Užuodžiau alkoholį.
Bet, pamenu, jis man pasakė: „Na... Tomai...
Geri tau buvo metai.“
Suprantat. Ir...
Tai buvo jo komplimentas man.
Šiandien „Patriots“ triumfuodami sugrįžo
su papildomu bagažu iš Naujojo Orleano – Supertaurės trofėjumi.
Šimtai išsiilgusių sirgalių
džiūgauja dėl pasibaigusio kelių dešimtmečių nusivylimo...
ČEMPIONAI 2001-2002
Prisiekiu, kitą dieną pabudau...
DŽEKĖ MAKMALAN
„Ar tai... Tai tikrai nutiko?
„Patriots“ laimėjo Supertaurę?“
Tai buvo nesuvokiama Bostono fanams.
Daugiau nei milijonas N. Anglijos gyventojų nepabijojo šalčio
ir laukė, kad galėtų pasveikinti
pasaulio čempionus.
Prie manęs priėjo moteris ir pasakė:
„Tik noriu padėkoti.
Mano senelis prašė pasakyti, kad dabar jis numirs laimingas.“
Tai mane sujaudino.
- „Patriots“! - Pirmi!
Ačiū!
Tomas Breidis... Įžaidėjas, laimėjęs Supertaurę,
sulauks daug dėmesio, daug pasiūlymų.
AR VESI MANE, TOMAI?
Po Supertaurės, jo sutartį pratęsė dar 4-iems metams,
po 6 mln. ar 7 mln. dol. per metus.
Mes tave mylim, Tomai!
Manau, kad staiga viskas jį užgriuvo visu svoriu:
„Tai – mano naujoji realybė.“
Pamenu, vieną dieną sėdėjome automobilyje, ir jis pasakė:
„Nagentai, aš – milijonierius.“
Atsakiau: „Taip, Tomai, milijonierius.“
O jis: „Ne, ne. Aš - milijonierius.“
Ir būtent tą akimirką, niekad nepamiršiu,
per radiją ėmė skambėti daina „Black Betty“, ir jis ją pagarsino
ir mes ėmėme groti oro gitaromis, džiaugdamiesi naujai atrastais turtais.
Pasitikite pasaulio čempioną
iš „Patriots“ – Tomą Breidį.
Sveikas sugrįžęs, sveikinimai.
Tomas Breidis tapo populiariausiu...
ne futbolo žaidėju... asmenybe, įžymybe.
Jis sėdėjo pas „Disney World“.
Puikavosi ant žurnalų viršelių.
Ir kalbu ne tik apie „Sports Illustrated“.
Jo populiarumas tiesiog sprogo.
Labai jums ačiū.
Man paskambino iš Baltųjų rūmų, prašydami, kad Tomis
sėdėtų prezidento ložėje per jo metinę kalbą.
ESPY atitenka... Tomui Breidžiui.
„Patriots“ tapo tuo eliksyru.
Visi norėjo gauti to, ką gėrė „Patriots“,
nes viskas, ką jie darė, virto auksu.
38-oji Supertaurė.
Karolinos „Panthers“ ir Naujosios Anglijos „Patriots“.
„Patriots“ siekia antrosios Supertaurės per trejus metus.
Iš 41 jardo.
Yra!
Naujosios Anglijos „Patriots“ – Supertaurės čempionai.
Bilas Beličikas tapo futbolo genijumi.
Tomą Breidį visi lygino su Džo Montana, jo vaikystės dievaičiu.
Jūs neabejojote?
Robertas Kraftas tapo vienu įtakingiausių savininkų sporte.
Tie trys vyrai buvo NFL viršūnėje.
Prieš dvejus metus aš pažadėjau,
kad nenurimsime, kol neparvešime taurės
Naujosios Anglijos žmonėms.
Ir štai ji!
Laimėjome dvi Supertaures per trejus metus.
Pamenu, vienas komandos draugas pasakė:
„Brolau, ateik. Pažiūrėk, laimėjome dvi iš trijų.
Jei laimėsime tris iš keturių, turėsime dinastiją.“
Tuomet pirmą kartą supratau.
Supratau, ką tai reiškia.
Ir tuomet nebegali sustoti.
KRYPTIS – DINASTIJA!
Tuomet supranti: „Negalim sustoti.“
Sveiki atvykę į 39-ąją Supertaurę.
Naujosios Anglijos „Patriots“
pamėgins laimėti trečią kartą per pastaruosius ketverius metus.
Jei šiandien laimės, prasidės dinastija.
Kartais žmonėms sunku paaiškinti,
bet šis žaidimas – kaip narkotikai.
Kai laimi, kai pajauti tą skonį,
nori dar.
Pajautęs pergalės skonį,
imi jo vaikytis.
Breidis... meta, pagauna. Įvartis.
Mes keli...
tapome priklausomi.
Daugiau dirbkime
ir mažiau kalbėkim ir stumdykimės, gerai?
Dirbkime savo darbą ir patekime į kitą etapą.
Mes drąsinome vienas kitą.
Išsilaikykim! Jie gali patys viską suknisti. Gerai?
Ir vieni iš mūsų tą žino, kiti – ne, kitiems nerūpi.
Donovanas Maknabas...
Aikštės viduryje, ir Harisonas perima perdavimą.
Ir Naujosios Anglijos „Patriots“ taps pirmąja XXI a. dinastija.
SAVAITRAŠTIS DINASTIJA!!!
Bėgant laikui, santykis su narkotikais keičiasi.
Laimėjęs vietoje euforijos
imi jausti palengvėjimą.
O pralaimėjęs...
pasineri į tamsą.
Denveriui nusibodo girdėti apie Naująją Angliją.
Persekioja Breidį, išmeta, perimtas kamuolys.
Perimtas netoli galinės zonos.
Beilis. Beilis atsiplėšia
ir pabėga nuo žmogaus, kuris krito paskui jį.
Viskas pasikeičia!
Panašu, kad įspūdingas „Patriots“ etapas
netrukus baigsis.
Padarysi viską ir bet ką, kad įveiktum pralaimėjimo baimę.
Bet ką.
NFL teisėjai tikrina,
ar „Patriots“ nelegaliai filmavo „Jets“
sekmadienio rungtynėse Medoulandse.
Tai – dešimtmečio komanda. Trys čempionatai.
Nenoriu tikėti, kad Beličikas ir „Patriots“ sukčiavo.
Nežinau atsakymo į klausimą.
Ar tai sumenkintų visus jų pasiekimus?
Išvertė Akvilė Katilienė